Document ID: /roh_data/filtered/fineweb-2-filterrobots_roh.jsonl.gz/44587

Durant dus trais mais è marschà pauc tar ils Calanda Broncos che domineschan dapi passa in decenni la scena d’American Football en Svizra. Ils davos 11 onns han ils Broncos gudagnà gist 9 giadas il titel.
Mez matg èn ils Calanda Broncos turnads en il trenament, quai dentant cun tegnair en diversas prescripziuns. Tranter auter n’han ils Broncos betg dastgà avair stretg contact in cun l’auter durant quels trenaments, insatge ch’è strusch da s’imaginar en quest sport. Dapi intgins dis pon ils Broncos puspè trenar sco usità.
Campiunadi d’atun
Enstagl dal campiunadi svizzer sco usità han ils clubs ensemen cun la Federaziun svizra d’American Football decidì dacurt da manar atras in campiunadi d’atun, quai en furma d’in turnier. Mez avust vai liber. Il final è previs per il cumenzament d'october. Insatge resta dentant tuttina, ils Calanda Broncos valan era a quest campiunadi sco ils gronds favurits sin il titel.